CELEX: 22011D0127
Language: el
Date: 2011-12-02 00:00:00
Title: Απόφαση της Μεικτής Επιτροπής του ΕΟΧ αριθ. 127/2011, της 2ας Δεκεμβρίου 2011 , σχετικά με την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

15.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 76/9
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 127/2011
   της 2ας Δεκεμβρίου 2011
   σχετικά με την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση αριθ. 48/2011 της Μεικτής Επιτροπής του ΕΟΧ της 20ής Μαΐου 2011 (1).
            
         
               (2)
            
            
               Η οδηγία αριθ. 2009/105/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με τα απλά δοχεία πίεσης (2), πρέπει να ενσωματωθεί στη συμφωνία.
            
         
               (3)
            
            
               Η οδηγία 2010/35/ΕΕ του Ευρωπαϊκού Κοινοβουλίου και του Συμβουλίου, της 16ης Ιουνίου 2010, σχετικά με τον μεταφερόμενο εξοπλισμό υπό πίεση και την κατάργηση των οδηγιών του Συμβουλίου 76/767/ΕΟΚ, 84/525/ΕΟΚ, 84/526/ΕΟΚ, 84/527/ΕΟΚ και 1999/36/ΕΚ (3), πρέπει να ενσωματωθεί στη συμφωνία.
            
         
               (4)
            
            
               Η οδηγία 2009/105/ΕΚ καταργεί την οδηγία 87/404/ΕΟΚ του Συμβουλίου (4), η οποία έχει ενσωματωθεί στη συμφωνία και πρέπει, συνεπώς, να καταργηθεί βάσει της συμφωνίας.
            
         
               (5)
            
            
               Η οδηγία 2010/35/ΕΕ καταργεί τις οδηγίες 76/767/ΕΟΚ (5), 84/525/ΕΟΚ (6), 84/526/ΕΟΚ (7), 84/527/ΕΟΚ (8) και 1999/36/ΕΚ (9) του Συμβουλίου, οι οποίες έχουν ενσωματωθεί στη συμφωνία και πρέπει, συνεπώς, να καταργηθούν βάσει της συμφωνίας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο VIII του παραρτήματος II της συμφωνίας τροποποιείται ως εξής:
   
               1.
            
            
               Το κείμενο του σημείου 2 (οδηγία 76/767/ΕΟΚ του Συμβουλίου), του σημείου 3 (οδηγία 84/525/ΕΟΚ του Συμβουλίου), του σημείου 4 (οδηγία 84/526/ΕΟΚ του Συμβουλίου), του σημείου 5 (οδηγία 84/527/ΕΟΚ του Συμβουλίου) και του σημείου 6β (οδηγία 1999/36/ΕΚ του Συμβουλίου) διαγράφεται με ισχύ από 1ης Ιουλίου 2011.
            
         
               2.
            
            
               Το κείμενο του σημείου 6 (οδηγία 87/404/ΕΟΚ του Συμβουλίου) αντικαθίσταται ως εξής:
               «32009 L 0105: οδηγία 2009/105/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με τα απλά δοχεία πίεσης (ΕΕ L 264 της 8.10.2009, σ. 12).».
            
         
               3.
            
            
               Μετά το σημείο 6γ (απόφαση 2003/525/ΕΚ της Επιτροπής) παρεμβάλλεται το ακόλουθο σημείο:
               
                           «6δ.
                        
                        
                           
                              32010 L 0035: οδηγία 2010/35/ΕΕ του Ευρωπαϊκού Κοινοβουλίου και του Συμβουλίου, της 16ης Ιουνίου 2010, σχετικά με τον μεταφερόμενο εξοπλισμό υπό πίεση και την κατάργηση των οδηγιών του Συμβουλίου 76/767/ΕΟΚ, 84/525/ΕΟΚ, 84/526/ΕΟΚ, 84/527/ΕΟΚ και 1999/36/ΕΚ (ΕΕ L 165 της 30.6.2010, σ. 1).».
                        
                     
         Άρθρο 2
   Τα κείμενα της οδηγίας 2009/105/ΕΚ και της οδηγίας 2010/35/ΕΕ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 3 Δεκεμβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (10).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 2 Δεκεμβρίου 2011.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 196 της 28.7.2011, σ. 26.
   
      (2)  ΕΕ L 264 της 8.10.2009, σ. 12.
   
      (3)  ΕΕ L 165 της 30.6.2010, σ. 1.
   
      (4)  ΕΕ L 220 της 8.8.1987, σ. 48.
   
      (5)  ΕΕ L 262 της 27.9.1976, σ. 153.
   
      (6)  ΕΕ L 300 της 19.11.1984, σ. 1.
   
      (7)  ΕΕ L 300 της 19.11.1984, σ. 20.
   
      (8)  ΕΕ L 300 της 19.11.1984, σ. 48.
   
      (9)  ΕΕ L 138 της 1.6.1999, σ. 20.
   
      (10)  Δεν έχουν αναφερθεί συνταγματικές απαιτήσεις.